На основу члана 27.став 5. и члана 135.став 2. Закона о стечају ("Сл. Гласник РС" бр. 104/2009, 99/2011, 71/2012- одлука УС, 83/2014, 113/2017, 44/2018 и 95/2018) као и поглавља 111 Националног стандарда бр.5 о начину и поступку уновчења имовине стечајног дужника ("Сл. Гласник РС" бр. 62/2018), стечајни управник стечајног дужника:

Привредног друштва „МГФ ПРОМО“ д.о.о. Ниш-у стечају, из Ниша, ул. Булевар Немањића 30, МБ: 17398784, ПИБ: 101531260

О Б Ј А В Љ У Ј Е

ПОЗИВ ЗА ДОСТАВЉАЊЕ ПОНУДА

за

вршење услуге процене вредности целокупне имовине стечајног дужника и процене вредности стечајног дужника као правног лица на чијој имовини постоје разлучна права

Најзначајнију имовину стечајног дужника чини:

1. Земљиште у својини на КП-3983/1 КО Ниш-Бубањ-Земљиште под зградом-2015 м2- Обреновићева 11
2. Земљиште у својини на КП-3983/1 КО Ниш-Бубањ-Земљиште под зградом-133 м2- Обреновићева 11
3. Земљиште у својини на КП-3983/1 КО Ниш-Бубањ-Грађевинско земљиште-1767 м2-Обреновићева 11
4. Зграда пословних услуга у изградњи По+Пр+3СП+ПК, Ниш, површине у габариту 2015м2, Обреновићева 11, на КП бр. 3983/1 Ко Ниш-Бубањ,
5. Зграда пословних услуга у изградњи По+Пр+7СП, површине у габарит 133м2, Ниш, Обреновићева 11, на КП бр. 3983/1 Ко Ниш-Бубањ,
6. Пословни простор-локал Л-7, П=57м2, Ниш, Обреновићева 11, на КП бр. 3983/1 Ко Ниш-Бубањ
7. Пословни простор-локал Л-8, П=100м2, Ниш, Обреновићева 11, на КП бр. 3983/1 Ко Ниш-Бубањ
8. Пословно стамбени објекат у Нишу, П=249 m2, Доњи Комрен,
9. Помоћни објекат-портирница у Нишу, П=9 м2, Доњи Комрен,
10. Породична стамбена зграда-Давидова бр. 6- П=61 м2, на КП-321 КО Ниш-Бубањ,
11. Помоћна зграда у Нишу, Давидова улица бр. 6- П=28 м2, на КП-321 КО Ниш-Бубањ,
12. Земљиште на КП-321 КО Ниш-Бубањ, површине 126м2, са правом коришћења,
13. Земљиште у својини на КП-1150 KO Доње Власе-Њива 4. класе-3412 м2
14. Земљиште у својини на КП-1137/1 KO Доње Власе-Њива 4. класе-2432 м2
15. Земљиште у својини на КП-1512 КО Доње Власе-Њива 4. класе-6684 м2
16. Земљиште у својини на КП-1513 KO Доње Власе-Њива 4. класе-903м2
17. Земљиште у својини на КП-1432 КО Доње Власе- Грађевинско земљиште-660 м2
18. Земљиште у својини на КП-1516/1 КО Доње Власе- Њива 4. класе - 8170 м2
19. Земљиште у својини на KП-1534/1 KO Доње Власе-Њива 4. класе - 4833 м2
20. Земљиште у својини на КП-1665 КО Доње Власе-Шума 3. класе- 1440 м2
21. Земљиште у својини на КП-321 КО Ниш-Бубањ-грађевинско земљиште - 126м2
22. Земљиште у сусвојини на КП-726-КО Доње Власе-Шумско земљиште-3.493 м2-идеални део 1/2
23. Земљиште у својини на КП-727-Доње Власе-Воћњак 4. класе-1552 м2-идеални део 1/2
24. Земљиште у својини на КП-918-КО Доње Власе-њива 3. класе-5968 м2
25. Земљиште у својини на КП-1516/2-КО Доње Власе-њива 4. класе-901 м2
26. Земљиште у сусвојини на КП-1554/1-КО Доње Власе-пума 3. класе-3067 м2-идеални део од 1/2
27. Земљиште с правом коришћења на КП-394/10 КО Ниш-Ћеле Кула-градско грађевинско земљиште-306 м2

За потребе утврђивања процењене вредности у поступку продаје проценитељ ће користити следеће методе:

* Процену вредности имовине стечајног дужника,
* Процену вредности правног лица према методама које су у складу са Међународним рачуноводственим стандардима, којима се обезбеђује највећа вредност за повериоце.
* Утврдити учешће вредности процењене имовине на којој је конституисано разлучно право и/или заложно право, у односу на процену вредности правног лица и у односу на имовинску целину (изражено у процентима),

Проценитељ ће такође:

* Израдити процену сврсисходности продаје стечајног дужника: као правног лица у односу на продају стечајног дужника у деловима (пакетима) или појединачне продаје имовине стечајног дужника;
* Саставити и доставити правно мишљење у вези правног статуса имовине која је предмет процене на основу прибављене документације.

Процена мора да садржати:

1. предмет процене односно списак имовине која је предмет процене и списак имовине која није предмет процене као и разлог изостављања из процене,
2. детаљан опис и техничке карактеристике предмета процене,
3. правно мишљење у вези правног статуса имовине која је предмет процене,
4. дефиниције и опис метода процене,
5. закључак о процењеној вредности имовине стечајног дужника,
6. закључак о процењеној вредности стечајног дужника као правног лица,
7. процену целисходности продаје стечајног дужника као правног лица у односу на продају целокупне имовине, имовинске целине или појединачне имовине стечајног дужника,
8. списак имовине која је предмет обезбеђења потраживања разлучних и заложних поверилаца,
9. учешће вредности процењене имовине која је предмет обезбеђења у односу на процену вредности правног лица (изражено у процентима),
10. датум процене,
11. списак и мишљење о имовинско - правној документацији на основу које је сачињена процена,
12. доказ о оспособљености за обављање послова проценитеља а посебно за обављање послова процене непокретности у смислу Закона о проценитељима вредности непокретности ("Сл. гласник РС", број 108/2016.)

Процена се доставља стечајном управнику у форми Извештаја о процени, у писаној форми у 3 (три) примерка и електронским путем на адресу: **vpprofy@gmail.com.**

У складу са Националним стандардом бр. 5 о начину и поступку уновчења имовине стечајног дужника о избору понуђача одлучује Одбор поверилаца стечајног дужника, узимајући осим финансијске понуде у обзир и стручност, референце и друге елементе понуде који су од значаја за вршење конкретне процене, и то искључиво са Листе понуђача добијене од стечајног управника. У случају да Одбор не донесе одлуку у року од 8 дана од дана истека рока за достављање понуде, избор понуђача врши стечајни управник, применом истих критеријума.

Након донете одлуке, о избору најбољег понуђача биће обавештени сви понуђачи. Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити писмено обавештење. Цена није једини критеријум приликом одабира проценитеља.

Заинтересовани понуђачи, односно њихови овлашћени представници, могу добити детаљније информације за израду понуде путем мејла **vpprofy@gmail.com** или на телефон број 063/419-182, сваког радног дана од 10 до 16 часова.

Понуда мора да садржи:

1) податке о стручним лицима која ће вршити процену (квалификације и референце),

2) рок у коме ће процена бити урађена (не дуже од 40 дана од пријема обавештења о прихватању понуде)

3) висину накнаде за извршену процену са урачунатим ПДВ-ом,

4) динамику плаћања.

Понуде за вршење процене могу се доставити **најкасније до 30.04.2025. год.** до 16 часова на адресу Весна Петровић, стечајни управник ул. Трг Краља Милана бр. 15-локал у дворишту, 18000 Ниш, у затвореним ковертама, са обавезном назнаком **,,Понуда за вршење процене вредности стечајног дужника „МГФ ПРОМО“ д.о.о. Ниш-у стечају“**.

У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.

Стечајни управник

Весна Петровић